# A Tanárképzési Szakterületi Bizottság ügyrendje

## 1.§ A Tanárképzési Szakterületi Bizottság tagjai

A Tanárképzési Szakterületi Bizottság (továbbiakban: Bizottság) tagjai:

1. A tanárképzési szakterületi koordinátor,
2. A Tanárképzési Szakterület képviselői.
3. A Tanárképzési Szakterület képviselői póttagjai

## 2.§ A Tanárképzési Szakterületi Csoport

A Tanárképzési Szakterületi Csoport segíti a Bizottság munkáját. A Tanárképzési Szakterületi Csoport tagjai:

1. a szakterület minden tagja.

## 3.§ A Bizottság elnöke

1. A Bizottság elnöke a tanárképzési szakterületi koordinátor.
2. Amennyiben a tanárképzési szakterületi koordinátor tisztsége betöltetlen, úgy a tisztség betöltéséig a bizottság tagjai elnököt választanak maguk közül a tisztség megüresedésétől számított hét munkanapon belül 2/3-os többséggel.
3. A megválasztott elnök mandátuma addig él, amíg a Küldöttgyűlés új szakterületi koordinátort nem nevez ki, a Bizottság vissza nem hívja, vagy le nem mond posztjáról.

## 4.§ Az ülés összehívása

1. A Bizottság üléseit a Bizottság elnöke hívja össze. A Bizottság elnöke köteles 168 órán belül ülést összehívni, ha azt a Bizottság tagjainak több, mint fele írásban kéri.
2. Az ülés meghívóját az ülést megelőző 36 órával ki kell küldeni a Bizottság tagjainak részére, megjelölve az ülés helyét, időpontját és javasolt napirendjét.
3. A Bizottság tagjainak legalább fele által aláírt írásos nyilatkozattal az ülés összehívható a nyilatkozatban megjelölt helyen és időpontban, a levezető elnök megjelölésével.

## 5.§ A Bizottság üléseinek nyilvánossága

1. A Bizottság ülései, a benyújtott előterjesztések, valamint az ülésről készült jegyzőkönyvek és emlékeztetők nyilvánosak.
2. A Bizottság ülésein a Tanárképzési Szakterületi Csoport tagjai, valamint az Önkormányzat tisztségviselői tanácskozási joggal vesznek részt.
3. A Bizottság üléseire meg kell hívni az Önkormányzat elnökét és az Ellenőrző bizottságot.
4. A Bizottság bárki másnak is engedélyezheti az ülésen való részvételt, valamint nyílt szavazáson kétharmados többséggel tanácskozási jogot szavazhat a jelenlévőknek.
5. A Bizottság kétharmados többséggel zárt ülést rendelhet el. A zárt ülésen a Bizottság tagjain és az Ellenőrző Bizottságon kívül csak az vehet részt, akinek a Bizottság kétharmados többséggel tanácskozási- vagy megfigyelési jogot szavaz.

## 6.§ Határozatképesség

1. Az ülés határozatképes, ha azon a szavazati jogú tagok több, mint fele jelen van.
2. A határozatképességet az Ellenőrző Bizottság állapítja meg, és az ülés folyamán végig nyomon követi. Ha a létszám a határozatképességhez szükséges minimum alá csökken, akkor a levezető elnöknek be kell rekesztenie az ülést, és a Bizottság következő ülésén a berekesztés miatt nem tárgyalt napirendi pontokat fel kell venni.
3. Amennyiben az Ellenőrző Bizottság egyetlen tagja sem tartózkodik a helyszínen az ülés kezdetekor, akkor a Bizottság kétharmados többségű szavazással választ egy személyt, aki ellátja az Ellenőrző Bizottság feladatait az ülés végéig.

## 7.§ A levezető elnök

1. Az ülés levezető elnöke, a Bizottság elnöke, indokolt esetben helyettesíttetheti magát a Bizottság által megszavazott szavazati jogú tagjával, ha ezt a szándékát az általa javasolt levezető elnök megnevezésével az ülés megkezdéséig írásban eljuttatja a Bizottság tagjaihoz.
2. Az ülést a levezető elnök nyitja meg és zárja be.

## 8. § A napirend

1. Napirendi pont tárgyalását a Bizottság bármely szavazati vagy tanácskozási jogú tagja kezdeményezhet. Az ülés előtt huszonnégy órával beérkezett javaslatokat a levezető elnök köteles napirendre venni.
2. Az ülés elején el kell fogadni az ülés végleges napirendjét. Az előzetes napirenden nem szereplő pontokat a Bizottság csak kétharmados szavazással vehet fel.
3. Az ülés közben napirendi pontok felvételére, törlésére, azok sorrendjének megváltoztatására kétharmados szavazással van lehetőség.

## 9. § Az ülés menete

1. A napirendi pontokat a Bizottság sorban tárgyalja, azokat a levezető elnök nyitja meg és zárja le.
2. A Bizottság csak a napirendi pontok által meghatározott kérdésekben foglalhat állást vagy hozhat döntést. Döntéseit egyszerű többséggel hozza, amennyiben az Alapszabály vagy ezen Ügyrend nem határoz másképp.
3. Bármely szavazati jogú tag kérésére titkos szavazást kell tartani. Személyi kérdésekben mindig titkosan kell szavazni.
4. Ha a szakterületi koordinátor nem képviselő, úgy a szakterületi koordinátor saját személyéről és beszámolójáról nem szavaz.

## 10. § Az ülés dokumentálása

1. Nyilvános ülés esetén a Bizottság üléseiről emlékeztetőt kell készíteni. Az emlékeztetőnek tartalmaznia kell az ülés helyét és időpontját, a jelenléti ívet, a napirendi pontokat, a hozott határozatok szövegét, a szavazati arányokat.
2. Az emlékeztetőnek továbbá tartalmaznia kell mindazon felszólalások tartalmi kivonatát, amelyeknél ezt a felszólaló kérte. Az emlékeztetőt a levezető elnök által felkért személy vezeti, és – amennyiben az Alapszabály másként nem rendelkezik – a levezető elnök hitelesíti. Az emlékeztetőket hét munkanapon belül ki kell küldeni a Bizottsági tagok részére, illetve nyilvánossá kell tenni az Önkormányzat honlapján.

## 11. § Javaslattételi jogok

1. A bizottságnak az alábbi személyi kérdésekben javaslattételi joga van a Küldöttgyűlés és a Választmány felé. A Küldöttgyűlés és a Választmány a javaslatot köteles figyelembe venni, de a javaslattól eltérő határozatot is hozhat.
   1. a Választmány Tanárképzési Szakterületről delegált tagjára,
   2. a Kari Tanács egy hallgatói tagjára,
   3. az Intézeti Tanácsok hallgatói tagjaira,
   4. a Tanulmányi és Oktatási Bizottság képviselőtagjára,
   5. a tanárképzési szakterületi koordinátor személyére
   6. a szakterületi koordinátor beszámolójának elfogadására